কক্সবাজার জেলা
কক্সবাজার জেলার মোট আয়তন ২৪৯১.৮৬ বর্গ কিলোমিটার।
কক্সবাজার সদর উপজেলা
১৮৫৪ সালে কক্সবাজার থানা এবং ১৯৫৯ সালে টাউন কমিটি গঠিত হয়। ১৯৭২ সালে টাউন কমিটি বিলুপ্ত করে পৌরসভায় রূপান্তরিত হয়। ১৯৮৩ সালে থানাকে উপজেলায় রূপান্তর করা হয়। ১৯৮৯ সালে পৌরসভাকে "সি" গ্রেড থেকে "বি" গ্রেডে উন্নীত করা হয়।
কক্সবাজার সদর উপজেলায় ১টি পৌরসভা ও ১০টি ইউনিয়ন রয়েছে। সম্পূর্ণ কক্সবাজার সদর উপজেলার প্রশাসনিক কার্যক্রম কক্সবাজার সদর মডেল থানার আওতাধীন।২০১১ সালের পরিসংখ্যান অনুযায়ী কক্সবাজার সদর উপজেলার জনসংখ্যা ৫,২২,৪৩৫ জন, এর মধ্যে পুরুষ ২,৭৪,৯৮৩ জন এবং মহিলা ২,৪৭,৪৫২ জন। বাৎসরিক জনসংখ্যা বৃদ্ধির হার ২.৭৬%।
মোট জনসংখ্যার ৯০% মুসলিম, ৭% হিন্দু, ৩% বৌদ্ধ ও অন্যান্য ধর্মাবলম্বী রয়েছে।